Steinhoff se hoof bedank | Maroela Media
Markus Jooste, uitvoerende hoof van Steinhoff International, het Dinsdag bedank.
Steinhoff het Woensdag Jooste se bedanking bevestig en gesê die maatskappy het gevra vir 'n ondersoek na beweerde oudit-onreëlmatighede.
"Nuwe inligting het vandag aan die lig gekom wat verband hou met rekeningkundige onreëlmatighede wat verdere ondersoek verg. Die toesighoudende raad, in konsultasie met die statutêre ouditeurs van die maatskappy, het PricewaterhouseCoopers (PwC) gevra om 'n onafhanklike ondersoek te doen," het die maatskappy gesê.
Reuters het verlede maand berig Steinhoff International het glo nagelaat om beleggers in te lig omtrent transaksies van byna $1 miljard met verwante maatskappye ondanks wetgewing wat volgens sommige kenners dit vereis.
Die raad het Jooste se bedanking met onmiddellike effek aanvaar.
Steinhoff het gesê hy sal sy geouditeerde gekonsolideerde finansiële state vir 2017 publiseer wanneer die maatskappy in 'n posisie is om dit te doen. "Daarbenewens sal die maatskappy bepaal of enige finansiële state van vorige jare hersien moet word."
Die toesighoudende raad het die voorsitter, Christo Wiese, as uitvoerende voorsitter op 'n tydelike basis aangestel. Pieter Erasmus sal hom in 'n raadgewende hoedanigheid bystaan om die groep se verskillende kleinhandelbelange reg oor die wêreld te bestuur.
Steinhoff, wat sy oorsprong in Duitsland het maar in Suid-Afrika gebaseer is, is 'n globale meubel- en huishoudelike goedere- handelaar met meer as 40 handelsmerke in meer as 30 lande.
Wie is oudideure
Is KPMG hulle ouditeure?
Ek wens politiek het so gewerk. Nadat die onheilighede op die lappe gekom het, het dié aandeelprys met 51% geval.